Lola Anglada

Maria Dolors Anglada Sarriera, også kjent som Lola Anglada og Estel (født 29. oktober 1892 i Barcelona, død 12. september 1984 i Tiana«Maria Dolors Anglada Sarriera. Il·lustradora», Diccionari Biogràfic de Dones.) var en katalansk illustratør og barnebokforfatter.

 Liv og virke 
Anglada utga sine første illustrasjoner for barn i 1906. I 1916 hadde hun sin første separatutstilling. Hun var politisk aktiv som feminist, katalansk nasjonalist og motstander av Primo de Riveras styre.«Lola Anglada» , portalen Spain is Culture.

Anglada flyttet etter første verdenskrig til Paris og fortsatte sitt virke som illustratør for franske forlag, men utga også arbeider i Barcelona. Hun illustrerte bøker av kjente forfattere, men også lærebøker. I 1928 utga hun En Peret med egen tekst og illustrasjoner, etterfulgt av Margarida og Monsenyor Llangardaix året etter og Narcís i 1930.«Lola Anglada», Gran Enciclopèdia Catalana.

Politisk engasjerte Anglada seg i Unió Catalanista. Hun sto på republikansk side i borgerkrigen i Spania, engasjerte seg i 
fagforeningen UGT og arbeidet for propagandaavdelingen i Generalitat de Catalunya. Etter borgerkrigen gikk hun i dekning i Tiana.

Hun samlet på dukker og etterlot samlingen sin til Barcelona by. Den befinner seg i Museo Romántico Can Llopis i Sitges.

I 1982 ble hun tildelt Sankt Georgskorset.«Creu de Sant Jordi», Gran Enciclopèdia Catalana.

 Referanser 

Kategori:Katalanske forfattere
Kategori:Personer fra Barcelona
Kategori:Fødsler i 1892
Kategori:Dødsfall i 1984